**Pályázati feltételek**

**Pályázat célja:**

* A pályázat célja a vasúti közlekedés népszerűsítése, valamint a MÁV-csoport társadalmi felelősségvállalási szerepének erősítése.

**Pályázók köre:**

* Nyíregyháza közigazgatási területén működő középiskolák diákjaiból alakított csoportok

**A pályázat tárgya:**

* Nyíregyháza vasútállomáson a vágányok alatti aluljáró peronokra vezető lépcsőfeljárói közötti falfelületeken egyedi rajzok készítése vízbázisú falfestékkel. Összesen hét (4 +3) festendő felületre várjuk a pályázatokat a mellékelt méretarányban.

**A pályázaton benyújtott rajzokkal, grafikákkal kapcsolatos követelmények:**

* Témaválasztás:
  + A rajzok témájának egyetlen megkötése, hogy Nyíregyháza városhoz és/vagy a vasúthoz kapcsolódó jelenetet ábrázoljanak. Lehet valós, vagy kitalált helyszínek, események, élethelyzetek, azonban a nonfiguratív ábrák, rajzok készítése kerülendő.
* Technikai feltételek:
  + Mivel a falfelület egy gyengébben megvilágított aluljáróban helyezkedik el, ezért a rajzok elkészítésénél a kontúrvonalak kivételével világos színek alkalmazását kérjük.
  + A rajzoknak a mellékelt séma szerinti keretben kell elférnie. A valós méreteket a séma tartalmazza.
  + Az egyes lépcsőfeljárók közötti falfelületen elhelyezett grafikák témájának nem szükséges szorosan kapcsolódnia egymáshoz, azonban az egymással szemközt lévő grafikáknak megjelenésében és színezetében illeszkedniük kell egymáshoz.
* A rajzok nem ábrázolhatnak
  + személyiségi, emberi jogot sértő jeleneteket,
  + konkrét személyt,
  + nem szerepelhetnek rajta márkanevek, reklámok, feliratok vagy leírás, kivéve, ha az a rajzon megjelenő grafikai elem szerves része. (Például a megrajzolt mozdony pályaszáma, vagy épületen megjelenő „vasútállomás” felirat)
  + a készítő nevét és aláírásokat. Ezt külön táblán fogjuk elhelyezni.

**A Pályázat beküldési feltétételei:**

* A pályázatokat a mellékelt séma szerinti méretben kell elkészíteni, az arányok megtartásával. A rajzok több A3 vagy A4 méretű lap összeillesztésével is készülhetnek a mellékelt ábra szerint.
* A rajz tetszőleges technikával készíthető. (például ceruzával, festékkel, tollal, filctollal, zsírkrétával, vagy ezek kombinációival).
* Egy intézményből több csoport is benyújthat pályázatot, azonban ugyanazon diák csak egy csoportban szerepelhet.
* Egy csoporton belül ugyanazon falfelületre maximum két variációval lehet pályázni.
* A beküldött pályázathoz csatolni kell egy nevezési lapot. A nevezési lapnak tartalmaznia kell:
  + az intézményt (intézmény neve, címe, elérhetősége)
  + intézményvezetőt (neve, címe, elérhetősége)
  + az intézményvezető nyilatkozatát, hogy nyertes pályázat esetén az aluljáró egyedi festéséhez biztosítják a résztvevő diákok szakmai és pedagógiai felügyeletét
  + pályázó csoportot vezető pedagógus (név, cím, telefonszám, e-mail cím),
    - nyertes pályázat esetén a pályázó csoportot vezető pedagógus biztosítja a diákok szakmai és pedagógiai felügyeletét és tartja a kapcsolatot a MÁV Zrt. műszaki felügyeletét biztosító munkatársával
  + csoport neve és/vagy osztály nevét
  + az esetleges további felkészítő vagy segítő nevét, elérhetőségét
  + az aluljáró kifestésében ténylegesen is részt venni szándékozó diákok nevét (maximum 10 fő).
* A pályázatokat lezárt borítékban postai úton, vagy személyesen a következő címre kérjük eljuttatni: MÁV Zrt. Pályavasúti Területi Igazgatóság , Debrecen , Piac utca 18.A borítékra kérjük ráírni: „Nyíregyháza aluljáró, rajzpályázat”.
* Amennyiben a pályázattal kapcsolatban további információra van szükségük, keressék munkatársunkat: Jónás Zoltán, műszaki szakelőadó, +36-1-513-12-80, [jonas.zoltan@mav.hu](mailto:jonas.zoltan@mav.hu)
* A pályázatok beérkezési határideje: **2016. május 9. 12:00 óra**
* Nevezési díj nincs!

**A festendő felület:**



1. rész (négy felület)
   1. 4 db 7,3 m × 1,7 m felület  
      (2-3 és 1-2 peron feljárók közötti jobb és bal oldali falazatok)
2. rész (három felület)
   1. 2 db 18,4 m × 1,7 m felület  
      (5-8 peron feljárók falazatai jobb és bal oldalon)
   2. 1 db 4m × 1,1 m-es felület  
      (9. peron feljáró a főlejárattal szembeni fal)

* A pályázók mind a két részre küldhetnek be pályázatot, azonban a MÁV Zrt. fenntartja a jogot, hogy a beérkezett pályaművektől függően a két rész grafikáinak elkészítését már-más csapatok számára biztosítsa.
* Minden pályázó kizárólag saját, eredeti szerzői alkotásával (saját, kézzel készített rajzokkal) pályázhat, amelyek nem sértik mások szerzői jogát. E feltétel megsértése esetén a pályázat érvénytelenné válik. A pályázatra csak olyan alkotást lehet nevezni, amely más, hasonló jellegű versenyen még nem szerepelt. A pályázati feltételek teljesülését a szülő vagy gondviselő (törvényes képviselő) a jelentkezési lap aláírásával igazolja.
* Azokat a pályaműveket, amelyeket hiányosan vagy hibásan kitöltött jelentkezési lappal nyújtanak be, a szervezők kizárják a versenyből, azon nem vehetnek részt!

1. részfeladat

4 db 7,3 m × 1,7 m felület  
(2-3 és 1-2 peron feljárók közötti jobb és bal oldali falazatok)

4 ×



ide kerül a rajz

17 cm vagy 8,5 cm vagy






(A3) (A4)

73 cm vagy 36,5 cm

(A3) (A4)

A3 vagy A4 lap

1. részfeladat



ide kerül a rajz

184 cm vagy 92 cm

17 cm vagy 8,5 cm vagy

(A3) (A4)


(A3) (A4)

A3 vagy A4 lap

2 ×

2 db 18,4 m × 1,7 m felület  
(5-8 peron feljárók falazatai jobb és bal oldalon)

1 db 4m × 1,1 m-es felület  
(9. peron feljáró a főlejárattal szembeni fal)



Nyíregyháza

11 cm vagy 5,5 cm vagy

(A3) (A4)

40 cm vagy 20 cm

(A3) (A4)

1 ×

**A pályázat menete, a rajzok elbírálása:**

A beérkező pályaműveket szakmai zsűri értékeli a beküldési határidő utáni 5 munkanapon belül, és kiválasztja az általa legjobbnak ítélt pályaművet.

A szakmai zsűri összetétele: a MÁV-csoport szakemberei, Nyíregyháza Megyei Jogú Város által delegált személyek, a pályázat megvalósításába bevont társszervezetek képviselői.

**Nyeremény**

A szakmai zsűri által legjobbnak ítélt pályaműveket a rajzot készítő diákok nyári gyakorlat, vagy közösségi szolgálat keretében a pályázó csoportot vezető pedagógus vezetésével elkészíthetik Nyíregyháza vasútállomáson a vágányok alatti aluljáró peronokra vezető lépcsőfeljárói közötti falfelületeken. A rajzok elkészítéséhez a helyszínt 2016. június 15-től tudjuk biztosítani. Az aluljárót teljes egészében a forgalom elől elzárni nem tudjuk, ezért a festendő falfelületeket csak szakaszokban tudjuk biztosítani előzetes egyeztetést követően. Egyszerre csak egy csapat számára tudunk biztosítani helyszínt.

**Eredményhirdetés**

Az eredményhirdetésre 2015. május 18-án, kerül sor Nyíregyháza vasútállomáson a sajtó nyilvánossága előtt.

A győzteseket e-mailben és postai úton értesítjük és felvesszük a kapcsolatot a pályázó csoportot vezető pedagógussal a rajzok elkészítésének technikai részleteiről.

Szerzői és felhasználói jogok:

A pályázatok beadásával a pályázók elfogadják, hogy átruházzák a rajzok felhasználási jogait a MÁV Zrt.-re. .A pályázat kiírója fenntartja a jogot arra, hogy a pályázatra beérkező pályamunkákat, - függetlenül az elért eredménytől - a későbbiekben a szerző feltüntetése nélkül is, külön díjazás nélkül részben vagy egészben felhasználja nyomtatott és elektronikus kiadványaiban (kiállítások, weboldal, plakátok, publikációk stb.)

A pályázat kiírója a pályázat és a későbbi pályázatok, továbbá a pályaművekből későbbiekben rendezendő kiállítások népszerűsítésével kapcsolatban jogosult a pályaművek felhasználására minden esetben, de csakis a pályázó nevének feltüntetése mellett. A pályázó utóbb a neve feltüntetésének elmaradása miatt semmiféle igénnyel nem élhet.

A pályázat kiírója – úgy is, mint egy lehetséges kiállítás rendezője – jogosult a művek nyilvánosságra hozatalára a kiállítások, továbbá a kiállításokhoz szorosan kapcsolódó katalógus, programfüzet, internetes felület, reklám, PR-tevékenység stb. keretében. Jogosult ezenkívül még a díjátadón a résztvevőkről készült fotók cikkekben történő megjelentetésére.

A pályázat benyújtásával a pályázó és törvényes képviselője hozzájárul ahhoz, hogy a pályázat kiírója a pályaműről készült reprodukciót akár könyv alakban, akár elektronikus formában többszörözze, valamint megjelentesse, és ennek érdekében a pályázat kiírója számára nem kizárólagos, de korlátlan időre szóló felhasználási jogot biztosít a pályázó nevének feltüntetése mellett. A pályázó és törvényes képviselője a fent megnevezett megjelenésekért külön díjazásra nem tarthat igényt.

A pályázó szavatol azért, hogy az átadott rajzok felhasználása semmilyen akadályba nem ütközik, a rajzok jogtiszták, senki felhasználási és személyiségi jogát nem sértik. A pályázó a fentiekért teljes körű felelősséget vállal. A pályázat kiíróinak jogutódlással történő megszűnése esetén a felhasználási jog változatlan tartalommal átszáll a jogutódra.

A pályázó által megadott elérhetőségeket a pályázat kiírója adatbázisában regisztrálja, azokat harmadik személynek csak a pályázó és törvényes képviselője külön beleegyezésével adja ki.

A pályázat kiírója fenntartja magának a jogot, hogy bármely feltöltött és a weboldalon megjelent rajzot, amely jogszabálysértő, vagy az adatkezelési szabályzatba ütköző tartalma miatt, illetve egyéb probléma felmerülése esetén az észlelést követően törölje a rendszerből.